Microsoft .NET Framework

ក្រុមហ៊ុន Microsoft ចាប់ផ្ដើមបង្កើត .NET Framework ដំបូងក្នុងកំឡុងឆ្នាំ ១៩៩០ ដែលពេលនោះត្រូវបានហៅឈ្មោះថា Next Generation Windows Services (NGWS)។ ក្នុងឆ្នាំ ២០០០ ជំនាន់ .NET ១.០ ត្រូវបានដាក់ចេញឲ្យប្រើប្រាស់សាកល្បង។ 

ជំនាន់ .NET Framework ៣.០ ត្រូវបានដាក់បញ្ចូលទៅក្នុងកញ្ចប់ Windows Server 2008 និង Windows Vista. ជំនាន់ ៣.៥ ត្រូវបានដាក់បញ្ចូលទៅក្នុង Windows 7 ។ ជំនាន់ទាំងនេះអាចធ្វើការដំឡើងសម្រាប់ត្រកូលប្រព័ន្ធប្រតិបត្តិការណ៍ Windows XP និង Windows Server 2003 ផងដែរ. ថ្ងៃទី ១២ ខែ មេសា ឆ្នាំ ២០១០ ជំនាន់ .NET Framework ៤.០ ត្រូវបានដាក់បញ្ចូលនៅក្នុង Visual Studio 2010.

គ្រួសារ .NET Framework បានរាប់បញ្ចូលនូវជំនាន់ពីរទៀតគឺ mobile ឬ Embedded device ។ .NET Compact Framework ជាជំនាន់ដែលបានកាត់ផ្នែកសំខាន់ៗខ្លះនៃ Framework ដែលត្រូវបានដាក់បញ្ចូលទៅក្នុង Windows CE និង Windows Mobile ដូចជា smartphones ជាដើម ។ លើសពីនេះទៅទៀត .NET Micro Framework គឺជាកញ្ចប់ ដ៏សម្បូរបែបមួយសម្រាប់ឧបករណ៍ទំនើបៗនាពេលបច្ចុប្បន្ន។.

ទិដ្ឋភាពទូទៅ
សម្រាប់បញ្ជីនៃជំនាន់ Microsoft .NET Framework អាចស្វែករកបានតាមរយៈតំណភ្ជាប់នេះ .NET Framework.

.NET Framework 1.0

នេះជាជំនាន់ដំបូងនៃ NET Framework បានចេញផ្សាយឲ្យប្រើប្រាស់ជាផ្លូវការនៅ ថ្ងៃទី ១៣ ខែ កុម្ភៈ ឆ្នាំ ២០០២ និងអាចរកបានសម្រាប់ Windows 98, ME, NT 4.0, 2000, និង XP ។ Microsoft បានស្ថាបនាជំនាន់នេះ ហើយបញ្ចប់ជាស្ថាពរនៅ ថ្ងៃទី ១០ ខែ កក្កដា ឆ្នាំ ២០០៧ និង ធ្វើការកែតម្រូវបន្ថែមបញ្ចប់នៅ ថ្ងៃទី ១៤ ខែ កក្កដា ឆ្នាំ ២០០៩ ជាមួយនឹងការចាប់កំហុសនៃ XP Media Center និង Tablet PC ។

References